钦定古今图书集成/理学汇编/学行典/第269卷 > 高仲振
## 钦定古今图书集成/理学汇编/学行典/第269卷 > 高仲振

按《金史隐逸传》：“高仲振，字正之，辽东人。其兄领开封
镇兵，仲振依之以居。既而以家业付其兄，挈妻子入
嵩山，博极群书，尤深《易》《皇极经世学》。安贫自乐，不入
城市，山野小人亦知敬之。尝与其弟子张潜、王汝梅
行山谷间，人望之翩然如仙。或曰：仲振尝遇异人，教
以养生术，尝终日燕坐，骨节戛戛有声，所谈皆世外”
事。有扣之者。辄不复语云。